သဘင်ဗွဟ်လိက်စံင် စပ်ကဵု ဘာသာမန်

ပရူသဘင်ဗွဟ်လိက်စံင် (About the symposium)
သဘင်ဗွဟ်လိက်စံင် စပ်ကဵု ဘာသာမန်ဂှ် နကဵု အေန်သတဳကျုတ်ဘာသာမန် ကၠောန်ဗဒှ်လဝ် တၞဟ်န တၠပညာတအ်ကီု သီုကဵု ညးဝါသနာတအ် မလ္ၚတ်ဒၟံင် အရေဝ်ဘာသာမန်၊ သွက် အရေဝ်ဘာသာမန် ဂွံဇၞော်မောဝ်၊ ဂွံခိုင်ဗိုန်တုဲ တင်ဂၞင် ညးမဂွံဆဵုကေတ်လဝ် တၠုင်လအာ အရေဝ်မန် မပ္တံကဵု တေသြရဳ၊ နဲကဲ၊ ကေုာံ နဲကဲဂွံဇၞော်မောဝ်ပတိုန် လိက်မန် အရေဝ်မန်တအ်ဂှ် ညံင်ဂွံဗိုင်ပါ်ပရအ်ကဵု ညးတၞဟ်သအာင်။ 

ပရူမပတိုန်ထ္ၜးမာန် (Scope)

 ဗီုလဒက်ပ္တန် လိက်မန် (သဒ္ဒါမန်)၊ 
 ဝေါဟာရမန် ဗီုဍေဟ်ပြံင်လှာဲကၠုင်
 ဝေါဟာရမန် ဗီုမဂွံခၞံဗဒှ်တၟိ
 နဲကဲမဂွံကၠောန်ဗဒှ် ညံင်အရေဝ်မန်ဂွံဇၞော်မောဝ်

အစဳအဇန် (Proceedings)

အလန်ကိုပ်ကၠာအိုတ် ကၠောန်ဗဒှ် ပ္ဍဲဇာန်နဝါရဳ ၃၀၊ ၂၀၂၁။ 
အစဳအဇန် သဘင်ဗွဟ်လိက်စံင် ဂှ် လလောင်တြးကဵု ပ္ဍဲ social media။ 

ပၠုပ်လိက်စံင် (Submission)
အစာလိက် (ညးမချူလိက်စံင်) လိက်စံင်တအ် က္ဍိုပ်လိက်ဇကု ကေုာံ ပရူဇကု မိက်ဂွံဟီုဂှ် မူအပြောံ ဒးကဵုဗစိုပ် ဇရေင်ညးတာလျိုင် မကၠောန်ဗဒှ် သဘင်ဗွဟ်လိက်စံင်ဝွံ အတိုင်မဗၟံက်ထ္ၜးလဝ်ဂှ်တုဲ နူကဵု ညးတာလျိုင် ကဵုသမ္တီ၊ လိက်စံင်ဂှ် ပဒတန် သွက်ဂွံပတိုန်ထ္ၜးကီု ဟွံပဒတန်ကီု၊ တုဲပၠန် တ္ၚဲလဵု လိက်စံင်ဂှ် ဂွံပတိုန်ထ္ၜး။ 

လိက်စံင်မချူလဝ်တုဲတုဲဂှ် အပိုင်အခြာမုက်လိက် ဟွံမဲကီုလေဝ် လိက်စံင်ဂှ် အခိင်ပတိုန်ထ္ၜး ပ္ဍဲသဘင်ဗွဟ်လိက်စံင် နွံပွိုင် (၁၅ မိနေတ်)၊ အခိင်သၟာန်သွဟ် နွံပွိုင် (၁၅) မိနေတ်။ 

လိက်စံင် မချူလဝ်တုဲတုဲဂှ် ဂိုင်စွံ ပတိုန်ထ္ၜးစွံလဝ် ပ္ဍဲကဵု မုက်လိက်ဝဳကဳပဳဒဳယာမန် သွက်ဇၟာပ်မၞိဟ် မလုပ်ဗှ်ကေတ်ဂွံမာန် ဗွဲသက္ကုင္ၚုဟ်မး။ 

တ္ၚဲလက္ကရဴအိုတ် သွက်အလန်ပထမ ဇာန်နဝါရဳ ၁၆၊ ၂၀၂၁

အဆက် (Contact)
မိက်ဂွံတီသောဲသောဲဗြောဲဗြောဲမ္ဂး ဆက်ကဵု နာဲဗဳထဝမန်ဇြာ
Facebook; Bee Htaw Monzel
Email; htawmonzel@gmail.com

ဆက်ဗှ်
သဘင်ဗွဟ်လိက်စံင် စပ်ကဵု ဘာသာမန် အလန်ပထမ